Tripolitanija

Tripolitanija (st. gr. Τρίπολις, Τριπολτὲις, latinski: Tripolitana, Tripolitanus, arapski: طرابلس‎‎ Ṭarābulus, berb. Ṭrables) je severozapadna regija Libije i bivša provincija ili država Libije (uz Kirenaiku i Fezan) u administrativnom sistemu od pre 1970-ih. U Tripolitaniji živi najveći broj stanovnika Libije. Godine 2006. tu je živelo 3.601.853 ljudi, ili 63,3% stanovništva zemlje. Tripolitanija obuhvata grad Tripoli. Ova dva pojma su sinonimi u arapskom jeziku. Historija Ovu regiju su u davnoj prošlosti naseljavali Berberi. U 7. veku pne. Feničani su tu osnovali kolonije uz more. One su kasnije došle pod uticaj Kartagine. Pod vlašću Rima ova oblast je postala prosperitetna. Početkom 3. veka oblast se nazivala „Region tri grada“ (Regio Tripolitana) po svoja tri važna grada: Oea, Leptis Magna i Sabrata. Vandali su zauzeli ovo područje 435, dok su ih Vizantinci smenili u 6. veku. Arapi su preplavili oblast Tripolitanije u 7. veku. Otomanski Turci su zauzeli Tripolitaniju 1553. i organizovali je kao svoj „vilajet Tripoli“. Oblast je postala italijanski posed 1911. posle Italijansko-turskog rata. Dana 3. decembra 1934. Tripolitanija je postala deo jedinstvene kolonije Libije.